HOTĂRÎRE

nr. ____   din ___________  201

cu privire la aprobarea Strategiei în domeniul protecţiei consumatorilor 
pentru anii 2013-2020

Întru executarea Planului de acţiuni al Guvernului pentru anii 2012-2015, aprobat prin  Hotărârea Guvernului nr. 289  din  07 mai 2012 (Monitorul Oficial al Republicii Moldova, 2012, nr.93-98, art.330), Guvernul 
HOTĂRĂŞTE:

1. Se aproba:

Strategia în domeniul protecţiei consumatorilor pentru anii 2013-2020, conform anexei nr.1;

Planul de acţiuni pentru prima perioada (2013-2016) privind implementarea Strategiei în domeniul protecţiei consumatorilor pentru anii 2013-2020, conform anexei nr.2. 

2. Ministerele şi alte autorităţi administrative centrale:

vor prezenta, anual, Ministerului Economiei, în termen de pînă la 31 ianuarie, informaţia despre implementarea Planului de acţiuni privind implementarea Strategiei în domeniul protecţiei consumatorilor pentru anii 2013-2020;

vor asigura, în limitele competenţei şi din contul mijloacelor aprobate prin legea bugetului de stat pe anul respectiv, precum şi din alte surse prevăzute de legislaţia în vigoare, implementarea prevederilor Planului de acţiuni privind implementarea Strategiei în domeniul protecţiei consumatorilor pentru anii 2013-2020. 

3. Se recomandă autorităţilor administraţiei publice locale să aprobe planuri de acţiuni teritoriale privind implementarea Strategiei în domeniul protecţiei consumatorilor pentru perioada 2013-2020 şi să asigure condiţiile necesare pentru realizarea acţiunilor incluse în Plan.
4. Ministerul Economiei va prezenta Guvernului, pînă la 1 martie, raportul anual privind implementarea Strategiei în domeniul protecţiei consumatorilor pentru perioada 2013-2020.  

5. Controlul asupra executării prezentei hotărîri se pune în sarcina Ministerului Economiei.

6. Se abrogă Hotărîrea Guvernului nr. 5 din 14 ianuarie 2008 „Cu privire la aprobarea Strategiei Naţionale în domeniul protecţiei consumatorilor pentru perioada 2008-2012” (Monitorul Oficial al Republicii Moldova, 2008, nr.14-15, art. 76);

PRIM-MINISTRU




                   Vladimir FILAT

Contrasemnează :

Viceprim-ministru, 

Ministrul economiei                                                       Valeriu LAZĂR

Ministrul finanţelor



                  Veaceslav NEGRUŢA

Anexa nr.1 

la Hotărîrea Guvernului 

nr.____ din  _____ 2012 

Strategia 
în domeniul protecţiei consumatorilor pentru anii 2013-2020
I. Introducere

Consumatorul joacă un rol vital în economia oricărui stat. Un consumator capacitat poate influenţa dezvoltarea economică a statului prin motivarea concurenţei şi a inovaţiei în cadrul mediului de afaceri. Capacitatea decizională a consumatorilor nu este doar un aspect legat de drepturile acestora, ci este legată şi de crearea unui mediu global care să permită consumatorilor să-şi exercite drepturile respective şi să beneficieze de pe urma lor. În prezent în Republica Moldova sunt peste 2,9 milioane de consumatori activi, iar cheltuielile de consum reprezintă peste 63% din PIB. Valorificarea puterii consumatorului poate fi efectuată numai prin stabilirea şi menţinerea unui cadrul normativ şi instituţional care va face ca antreprenorul şi consumatorul să fie conştienţi de drepturile şi obligaţiile sale. Cadrul normativ şi instituţional va asigura protecţia consumatorului de practici comerciale incorecte şi abuzive, şi îi va garanta consumatorului posibilitatea de a lua decizii fiind bine informat. 

Din altă perspectivă, un accent aparte în ceea ce ţine protecţia consumatorului este pus pe asigurarea inofensivităţii produselor şi serviciilor, inclusiv pînă acestea să constituie obiectul tranzacţiei dintre consumator şi antreprenor. În acest caz rolul consumatorului în sine este subsidiar, odată ce majoritatea acţiunilor sunt efectuate de autorităţile din sistemul de supraveghere a pieţei prin interacţiune în primul rînd cu agenţii economici. În acest sens esenţial pentru un sistem eficient de supraveghere a pieţei este obţinerea echilibrului între protejarea intereselor consumatorilor şi reducerea la minimum a sarcinilor impuse mediului de afaceri. În special, cele mai eficiente sisteme pun mai mare accent pe prevenirea situaţiilor nefaste, decît pe penalizarea încălcărilor. 

Necesitatea şi obligaţia Guvernului din perspectivă politică şi administrativă de a adopta un document de politici în domeniul protecţiei consumatorului (Strategie şi Plan de acţiuni aferent) reiese din următoarele prevederi ale cadrului normativ existent:

· obligaţia asigurării drepturilor fundamentale ale consumatorului şi onorării obligaţiilor autorităţilor publice în acest sens, stabilite prin Legea nr.105-XV din 13 martie 2003 privind protecţia consumatorilor;
· împuternicirile stabilite la articolul 3 alineatul (91), articolul 11 alineatul (6), precum şi la articolul 12 alineatul (8) din Legea nr.64-XII din 31 mai 1990 cu privire la Guvern; 
· expirarea perioadei de planificare strategică (2008-2012) în domeniul protecţiei consumatorilor, stabilită prin Strategia Naţională în domeniul protecţiei consumatorilor pentru 2008-2012 aprobată prin Hotărîrea Guvernului nr.5 din 14 ianuarie 2008;
· trasarea obiectivului de „asigurare a unui nivel înalt de protecţie a consumatorilor” printr-o serie de acţiuni îndreptate spre consolidarea şi perfecţionarea sistemului instituţional si cadrului normativ în domeniu, în cadrul Planului de acţiuni al Guvernului pentru 2012-2015 aprobat prin Hotărîrea de Guvern nr.289 din 7 mai 2012, acesta fiind elaborat în cadrul Programului de activitate „Integrarea Europeana: Libertate, Democraţie, Bunăstare”, căruia i s-a acordat vot de încredere prin Hotărîrea Parlamentului nr.6 din 14 ianuarie 2011.

II.  Descrierea situaţiei 
Globalizarea comerţului impune schimbarea abordărilor privind supravegherea pieţei şi protecţia consumatorilor.

Cu referire la practica Uniunii Europene se constată că, în prezent libera circulaţie a mărfurilor este calea de realizare a unei pieţei deschise pentru afaceri în Europa. Noul cadru legislativ privind comerţul în Uniunea Europeană a fost adoptat în iulie 2008. Acesta constă dintr-un pachet larg de măsuri menite să elimine obstacolele rămase în calea liberei circulaţii a produselor şi oferă un impuls major pentru comerţul cu bunuri între statele membre ale Uniunii Europene. Noul cadru normativ al Uniunii Europene are ca scop de a îmbunătăţi normele de supraveghere a pieţei, a proteja mai bine consumatorii de produsele nesigure prin planificare, coordonare şi colaborare. Sistemul de supraveghere a pieţei în Uniunea Europeană se bazează pe bunele practici şi informarea reciprocă a autorităţilor de supraveghere a pieţei.
Pentru perioada de pînă la 2020 în plan european se conturează un nou program a Uniunii Europene privind protecţia consumatorilor pentru perioada 2014-2020 prin care se revalorifică rolul consumatorului ca factor decisiv pentru dezvoltarea economică a statelor membre şi Uniunii în întregime. Comparativ cu documentul de politici anterior, prin strategia în cauză Uniunea îşi propune schimbarea abordării problematicii consumatorului de la obiectivul difuz de a „da mai multă putere consumatorilor” cu scopul de a creşte bunăstarea acestora, la obiective mai specifice de garantare a siguranţei produselor şi serviciilor, de informare şi educare precum şi de garantarea drepturilor şi măsurilor reparatorii. 

În ceea ce ţine planificarea strategică în domeniu dezvoltării economice Moldova şi-a trasat obiectivele şi abordările pentru perioada de pînă în anul 2020 prin Strategia Naţională de Dezvoltare „Moldova 2020”. Prin intermediului acestui document de politici se propune un nou model de dezvoltare economică construit în baza schimbării paradigmei de dezvoltare actuală, punîndu-se accent pe dezvoltarea productivităţii capitalului şi muncii, ca factor a funcţiei de producţie. Totodată, pentru dezvoltarea productivităţii capitalului, nivelul de competitivitate şi inovaţie pe piaţă este decisiv. În acest sens prin reevaluarea consumului şi valorificarea forţei consumatorului pot fi create bazele pentru schimbarea paradigmei de dezvoltare economică pentru Moldova spre care se tinde inclusiv şi prin intermediul Strategiei de Dezvoltare Naţională „Moldova 2020”.

În ultimii cinci ani acţiunile Guvernului şi altor autorităţi publice în ceea ce ţine de protecţia consumatorului au fost ghidate în mare parte de Strategia Naţională în domeniul protecţiei consumatorilor pentru perioada 2008-2012 şi planul de acţiuni pentru implementarea acesteia, aprobată prin Hotărîrea Guvernului nr.5 din 14 ianuarie 2008 (în continuare – Strategia 2008-2012). La elaborarea strategiei menţionate s-a luat în considerare Strategia corespunzătoare a Uniunii Europene pentru perioada 2007-2013.
Obiectivele trasate de Strategia 2008-2012 au fost: asigurarea unui nivel adecvat de protecţie a consumatorilor şi asigurarea aplicării eficiente a legislaţiei prin cooperare cu societatea civilă, informarea şi educarea consumatorilor. 

Dezvoltarea şi perfecţionarea  cadrului legal şi normativ din domeniu protecţiei consumatorilor este una din  importantele realizări a Strategiei 2008-2012. Astfel în perioada aceasta  au fost adoptate o serie de legi importante şi acte normative ce consolidează bazele juridice a protejării de către stat a consumatorilor. 

Totodată au fost adoptate şi legi noi care în mod tangenţial ţin de protecţia consumatorilor şi stabilesc norme de bază pe unele segmente cum ar fi domeniile sănătăţii, energeticii, eficienţei energetice.
În acelaşi timp, în scopul armonizării legislaţiei naţionale cu legislaţia comunitară ce ţine de domeniul protecţiei consumatorilor, un şir de acte normative comunitare necesită a fi incluse pentru transpunere în planul de acţiuni de implementare în perioada următoare.
În ceea ce ţine de cadrul legislativ de bază care consfinţeşte drepturile şi garanţiile de bază pentru consumatori, pe lîngă dezvoltarea şi perfecţionarea care a avut loc în perioada 2008-2012, transpare necesitatea creării mai multor acte normative subordonate legii care ar veni să stabilească cadrul normativ necesar în suportul implementării şi aplicării legilor actuale. În acelaşi timp se impune şi dezvoltarea continuă a legilor sectoreale vizavi de implementarea şi consfinţirea celor mai importante drepturi şi garanţii pentru consumatori pe segmente distincte ale pieţei şi economiei în genere.

Cu toate că în ultimii ani efectiv a apărut un număr mare de acte normative ce impun cerinţe minime pentru calitatea produselor şi serviciilor, totuşi rămîne conturată necesitatea accentuată în dezvoltarea şi perfecţionarea cadrului normativ în ceea ce ţine reglementarea calităţii şi inofensivităţii a produselor şi serviciilor în parte.

Legislaţia ce ţine de soluţionare judiciară şi extrajudiciară a conflictelor şi recuperarea prejudiciilor necesită în primul rînd să fie dezvoltată cu scopul susţinerii şi ameliorării soluţionării conflictelor pe cale extrajudiciară, dar totodată în scopul creării şi susţinerii unui sistem integru de recepţionare şi prelucrarea eficientă a petiţiilor şi consultării din partea organelor abilitate cu protecţia consumatorilor.

Concomitent cu dezvoltarea cadrului normativ în domeniul protecţiei consumatorilor s-au depus eforturi pentru a consolida cadrul instituţional care ar asigura implementarea prevederilor legale astfel ca consumatorii să beneficieze de o protecţie reală resimţită în general şi de fiecare în parte.

Ultimele modificări operate în Legea nr.105-XV din 13.03.2003 privind protecţia consumatorilor redefinesc cadrul instituţional în domeniul protecţiei consumatorilor, în special sunt revăzute atribuţiile organul central de specialitate al administraţiei publice responsabil de domeniu sub aspectul delimitării funcţiilor de elaborare a politicii care revin Ministerului Economiei, iar atribuţiile de realizare a politicii sunt specificate pentru Agenţia pentru Protecţia Consumatorilor. 

Scopul creării Agenţiei pentru Protecţia Consumatorilor este eficientizarea activităţii statului in materie de protecţie directă si indirectă a consumatorilor prin supravegherea pieţei, informarea si educarea consumatorilor, întărirea capacităţii decizionale şi stimularea capacităţii de autoprotecţie individuala si asociativa a consumatorilor.

Una din componentele de protecţie a consumatorilor este supravegherea pieţei, scopul căreia este de a împiedica plasarea pe piaţă a produselor şi serviciilor care nu corespund cerinţelor prescrise şi/sau declarate.  În perioada respectivă  atăt la nivel normativ, cît şi legislativ a fost efectuată o delimitare clară a atribuţiilor autorităţilor de supraveghere a pieţei în scopul excluderii dublărilor şi excesului de control la agenţii economici. Totodată în scopul ajustării cadrului legal privind supravegherea pieţei  la cerinţele UE este necesară elaborarea şi adoptarea Legii privind supravegherea pieţei în baza şi crearea mecanismului de colaborare şi coordonare a activităţii de supraveghere a pieţei la nivel naţional dintre organele de supraveghere, organele vamale şi alte organe interesate. 
Deşi au fost înregistrate unele rezultate în consolidarea capacităţilor de supraveghere a pieţei prin dotarea laboratoarelor (în special al laboratoarelor de produse alimentare), rămîne actuală consolidarea capacităţilor laboratoarelor pentru produse nealimenatre.
Pe parcursul perioade poate fi remarcată importanţa şi contribuţia asociaţiilor obşteşti de consumatori în cadrul comisiilor, grupurilor de lucru, consiliilor organelor centrale de specialitate ale administraţiei publice şi autorităţile administraţiei publice locale, precum şi reprezentarea intereselor acestora în cadrul elaborării şi implementării politicilor în domeniu.
În cadrul Legii nr.105-XV din 13 martie 2003 privind protecţia consumatorilor au fost stabilite criteriile pe care trebuie să le întrunească asociaţiile obşteşti de consumatori cu statut de utilitate publică pentru obţinerea finanţării pentru anumite programe, proiecte şi activităţi de informare a consumatorilor. Totodată nu au fost efectuate finanţări din lipsa de resurse prognozate din bugetul de stat.

În conceptul noii Strategii a Uniunii Europene se stabileşte drept scop primordial capacitarea decizională a consumatorului, care poate fi realizată în primul rând prin informarea şi educarea acestuia. În ultimii ani au fost efectuate un şir de acţiuni în special ce ţin de informarea consumatorilor dar şi de educare. Spre exemplu Agenţia pentru Protecţia Consumatorilor a organizat şi a desfăşurat, anual, cu suportul organelor administrării publice locale întîlniri (vizite) consultative, de informare a consumatorilor şi agenţilor economici privind  protejarea drepturilor şi intereselor economice ale consumatorilor. La fel şi majoritatea autorităţilor care sunt împuternicite prin lege cu protecţia consumatorului în domeniul lor de activitate (în special autorităţile de supraveghere a pieţei) au efectuat seminare şi consultări legate de problemele respectării drepturilor consumatorului în domeniul acestora de reglementare şi control. Însă în acest sens trebuie de remarcat că totuşi autorităţile în cauză nu sistematizează şi nu aspiră spre eficientizare şi maximizare a impactului prin lipsa de planuri clare în acest sens, prin lipsa de stabilire şi urmărire a indicatorilor de performanţă.  

În vederea dezvoltării procesului de educare a consumatorilor, Ministerul Educaţiei a elaborat şi implementat curriculum-ul în domeniul protecţiei consumatorilor pentru clasele a VIII-IX-a şi a X-XII-a cu statut de curs opţional.  În sistemul universitar acest curs lipseşte, deşi în sistemul universitar ar fi mult mai indicat odată ce studentul reprezintă un consumator destul de activ.

În plan naţional este important să existe sursă de informare constantă în cadrul mass-mediei în special sub forma unei ediţii periodice dedicată exclusiv problematicilor protecţiei consumatorului, pentru care nu s-au depus eforturi destule ca aceasta să apară şi să fie menţinută la nivelul corespunzător.

Din analiza statisticilor indirecte se constată la fel nivelul minim de încredere a consumatorului în sistemul instituţional existent, deşi pe de altă parte nu există un sistem clar conturat de soluţionare a disputelor şi recuperării prejudiciilor în mod extrajudiciar sau fără oarecare implicare a autorităţilor publice.

În ceea ce ţine consolidarea şi planificarea efortului de informare din partea statului trebuie să constatăm că lipseşte în mare parte un sistem informaţional definit care ar permite monitorizarea nivelului de informare şi încredere a consumatorului. În prezent, în legătură cu analiza efectuată pentru elaborare noii strategii, sunt în desfăşurarea acţiuni privind determinarea nivelului real de informare, educare şi încredere a consumatorului. Dar deja şi în cadrul acestor acţiuni s-a constat lipsa de interes şi voinţă a actorilor implicaţi în ceea ce ţine monitorizarea nivelului de informare şi încredere a consumatorului. Ceea ce impune la fel şi necesitatea creării şi implementării factorilor motivaţionali pentru actorii (autorităţi şi asociaţii) implicaţi pentru a acorda o atenţie mult mai mare aspectelor de informare, educare şi comunicare în genere cu consumatorul.

Din analiza generală a planului de acţiuni pentru implementarea strategiei pentru anii 2008-2012 se poate concluziona că, în această perioadă au fost înregistrate o serie de progrese importante în ceea ce ţine protecţia consumatorilor, în special în privinţa dezvoltării cadrului normativ şi determinării celor mai importante instrumente juridice pentru protecţia consumatorului, la fel au fost înregistrate îmbunătăţiri semnificative în privinţa reglementării calităţii şi inofensivităţii multor produse şi servicii. Au fost efectuate reforme instituţionale cu scopul de a consolida şi a eficientiza cadrul instituţional destinat protecţiei consumatorului şi ca rezultat a fost creată Agenţia pentru Protecţia Consumatorilor în calitate de autoritate publică centrală responsabilă de implementarea întregului spectru de politici în domeniul protecţiei consumatorilor. La fel s-a înregistrat o activitate destul de fructuoasă pentru protecţia şi informarea consumatorului din partea multor autorităţi împuternicite prin lege cu protecţia consumatorului pe domeniul lor de reglementare. 

În acelaşi timp, în pofida progreselor menţionate pot fi constatate şi multe carenţe în procesul funcţional dar şi în privinţa abordării. Din perspectiva autorităţilor publice dar şi a consumatorului în sine persistă o serie de neconcordanţe în ceea ce ţine percepţia conceptuală a consumatorului în raport cu rolul acestuia pentru economie. Consumatorul de multe ori este privit şi se poziţionează pe sine ca o categorie de cetăţeni care are un set de drepturi ce necesită protecţie cel puţin formală din partea statului, însă fără să transpară un scop prestabilit în acest sens. În acţiunile sale de susţinere în exercitarea drepturilor consumatorilor autorităţile publice în multe cazuri nu urmăresc decît finalitatea protecţiei în sine, în virtutea legii. Consumatorul însă, în plan economic şi social, trebuie privit ca un instrument indispensabil pentru crearea şi menţinerea concurenţei pe piaţă, dezvoltarea diversităţii şi eficienţei activităţii antreprenoriale, minimizarea preţurilor şi maximizarea produselor şi calităţii acestora, precum şi scăderea riscurilor pentru viaţă şi sănătate (cauzate de produse şi servicii neconforme). Ceea ce în definitiv duce la dezvoltarea economică şi socială a statului în întregime. Fără acţiuni ample de dezvoltare a capacităţilor consumatorului, eforturile statului în privinţa dezvoltării mediului de afaceri, creşterii investiţiilor şi competitivităţii se dovedesc ineficiente odată ce se pierde din vizor actorul principal – consumatorul.

Atitudinea pasivă a consumatorilor transpare şi din realizarea în practică a dreptului la asociere. Deşi legislaţia în vigoare prevede dreptul cetăţenilor de a se asocia în asociaţii obşteşti de consumatori, în prezent numărul acestora este mic, din 10 oficial înregistrate doar 4 sunt lucrative, cu arie de influenţă nu atît de mare comparativ cu rolul pe care ar trebui să-l aibă şi cu lipsă de specializare, şi respectiv activitatea acestora nu este atît de semnificativă.

Desfăşurarea procesului de implementare a strategiei anterioare a scos în evidenţă o serie de probleme de ordin tehnic şi funcţional de care este necesar de ţinut cont în procesul de aplicare a strategii pentru perioada 2013-2020:

1) obiectivele trasate au fost destul de generale şi vagi şi nu conţineau indicatori care ar permite contabilizarea performanţei, totodată acestea nu reieşeau din probleme şi cauze clar prestabilite;
2) lipsa unui sistem clar de monitorizare şi evaluare a performanţei care să fie bazat pe indicatori de performanţă şi indicatori de rezultat. Deşi planul prevedea o serie de rezultate scontate, totuşi formularea multora nu permitea constatarea atingerii rezultatului în sine; 

3) lipsa de funcţionalitate a unui mecanism de coordonare şi responsabilizare a autorităţilor implicate în implementarea strategiei;  
4) la planificarea acţiunilor s-a abstractizat de capacităţile reale funcţionale şi financiare ale autorităţilor implicate ceea ce în primul rînd a dus la neexecutarea pe deplin a planului de acţiuni.
III. Definirea problemelor şi cauzele acestora

Problema generală cu care se confruntă statul şi consumatorul rezidă în aplicarea şi garantarea drepturilor şi obligaţiilor fundamentale prevăzute de legislaţie. Ceea ce practic presupune efort în crearea unui cadru economic, informaţional, instituţional şi juridic corespunzător, în baza căruia ar putea fi valorificate pe deplin drepturile consemnate şi garantate, dar totodată nu ar apărea excepţii ce ar justifica exonerarea de la obligaţiile prestabilite.
Luînd în consideraţie analiza situaţiei existente, întregul spectru de probleme ar putea fi cristalizat în următoarele problemele:
3.1 Nivel nesatisfăcător de siguranţă (inofensivitate) a produselor şi serviciilor. Nu este creat un sistem care ar garanta inofensivitatea produselor şi serviciilor plasate pe piaţă, şi anume lipseşte un mecanism funcţional de implementare a cerinţelor privind siguranţa produselor şi de colaborare a autorităţilor de supraveghere a pieţei. Autorităţile de supravegherea a pieţei nu-şi realizează capacitatea instituţională de care dispun în vederea prevenirii stopării şi interzicerii pătrunderii şi plasării pe piaţă a produselor necorespunzătoare cerinţelor prescrise şi declarate. Sistemul de infrastructură a calităţii lasă spaţiu larg de perfecţionare şi dezvoltare în privinţa cadrului normativ dar şi în ceea ce ţine funcţionalitatea cadrului instituţional. O mare parte din autorităţile de supraveghere a pieţei păstrează o arie de acoperire foarte mică pe domeniul atribuit (interacţionînd anual cu maxim 5% din totalitatea de subiecţi pasibili de a fi monitorizaţi şi controlaţi). În general, acţiunile de control în cadrul activităţii de  supraveghere a pieţei au scopul primar de depistare şi penalizare a încălcărilor, neţinind cont de importanţa şi gravitatea acestora, şi mai puţin promovarea respectării legislaţiei, ceea ce este contrar cu noile priorităţi, principii şi tendinţe în privinţa controlului de stat asupra activităţii de întreprinzător. Cu toate acestea  mai mult de o treime din totalitatea de încălcări constatate ţin de lipsa inofensivităţii produselor şi serviciilor, ceea ce reprezintă o cifră destul de mare, ţinînd cont de gradul înalt de pericol pentru viaţa şi sănătatea omului pe care îl poate genera un produs nesigur. 
3.2 Nivel înalt al prejudiciului economic cauzat consumatorilor în rezultatul  tranzacţiilor încheiate. Din analiza efectuată se constată că problema primordială cu care se confrunt la moment consumatorul constă în riscul înalt (în jur de 80%) de apariţie a prejudiciului din tranzacţiile economice, ceea ce duce la piedici consistente pentru posibilitatea de maximizare a utilităţii, punându-se accent doar pe maximizarea profitului din partea agentului economic. În această bază are loc distribuirea ineficientă a resurselor în cadrul societăţii ceea ce duce la scăderea potenţialului consumatorului în a influenţa crearea unei pieţe ce tinde spre concurenţă perfectă şi consecutiv diversificare maximă a produselor şi serviciilor şi menţinerea preţurilor joase. Datorită riscului înalt de apariţie a tranzacţiilor prejudiciabile consumatorii au pierderi considerabile (estimativ de cel puţin 3 miliarde lei anual).   

Rolul societăţii civile privind sesizarea cazurilor de tranzacţii prejudiciabile este foarte mic.

3.3 Nivel scăzut de capacitate decizională a consumatorului prin informare şi educare. Din analiza efectuată se constată că, acţiunile de informare şi educare poartă un caracter sporadic şi puţin eficient, în acest domeniu autorităţilor şi asociaţiilor obşteşti implicate le lipseşte intensitatea şi tendinţa spre performanţă. Lipsesc programe informaţionalele ale autorităţilor cu funcţii de protecţie a consumatorilor. Informare consumatorilor prin mijloacele mas-media este foarte limitată. La informare consumatorilor nu se utilizează tehnologii informaţionale. Implementarea curriculei la disciplina „protecţia consumatorilor” nu este consistentă şi eficientă.
3.4 Nivel scăzut de utilizare a sistemului judecătoresc şi extra judecătoresc pentru recuperarea prejudiciilor. În practică consumatorul are puţine alternative eficiente de a-şi recupera dauna cauzată de prejudiciul depistat. Sistemul judecătoresc se dovedeşte a fi de multe ori costisitor şi prea lent, în special în raport cu o valoarea mai puţin semnificativă a acţiunii. Astfel costurile financiare de recuperare a prejudiciului şi revendicare a dreptului prin instanţă de judecată de multe ori prevalează cu zeci de ori valoarea monetară a prejudiciului în sine. În acest sens extrem de semnificativ este faptul că anual doar 0,001% din totalul de cazuri civile ţin de domeniul protecţiei consumatorului. Proceduri alternative de recuperare a prejudiciului, în afara sistemului judecătoresc, deşi sunt stabilite prin lege, se constată a fi prea puţin funcţionale şi neutilizate. În acest mod consumatorul fiind pus să se confrunte la direct cu agentul economic, fiind lăsat în definitiv în cadrul marjei de discreţie a agentului economic, ceea ce în prea puţine cazuri se soldează cu recuperarea prejudiciului. 
3.5 Cauzele Din analiza situaţiei existente şi a modului de implementare a Strategiei anterioare, în ce ţine funcţionalitatea actuală a sistemului normativ şi instituţional se evidenţiază o serie de cauze a problemele enunţate mai sus:
1) acţiunile întreprinzătorului: impunerea condiţiilor contractuale abuzive şi/sau inechitabile; acţiuni frauduloase, abuzive sau înşelătoare; antrenarea în acţiuni anticoncurenţiale (e.g. înţelegeri de cartel, fixare de preţuri, împărţirea pieţei etc.)

2) eşecuri în reglementarea existentă: lipsa reglementării şi abordării externalităţilor negative; lipsa reglementării (sau reglementare insuficientă) în scopul minimizării costurilor tranzacţionale, precum şi în scopul scăderii asimetriei informaţionale ş.a.
3) aspectul informaţional: lipsa de informare din partea consumatorului; existenţa sau impunerea prin reglementare a informării inadecvate (fie incompletă, prea complexă sau prea voluminoasă) din partea antreprenorului; existenţa obstacolelor în comunicare a informaţiei necesare (în mare parte datorită informaţiei specifice şi complexe) şi consecutiv în asimilarea informaţiei în cauză pentru a fi utilizată de consumator.

4) atitudinea şi comportamentul consumatorului: lipsa abordării euristice; încrederea exagerată şi/sau scontarea hiperbolizată; lipsa de percepere adecvată a ofertelor datorită modului instinctiv de prelucrare a informaţiei şi/sau prezentare a informaţiei de agent economic ş.a`.

5) multe aspecte în domeniul protecţiei consumatorului sunt nereglementate sau reglementate superficial;

6) lipseşte cooperarea necesară intre autorităţile publice responsabile, coordonarea acţiunilor acestora in vederea supravegherii pieţei, precum şi lipseşte un dialog constructiv între autorităţile publice şi asociaţiile obşteşti din domeniu;

7) atitudinea faţă de rolul consumatorului pentru dezvoltarea economică a statului şi în special pentru eficienţa acţiunilor de protecţie nu este proporţională cu impactul real pe care îl poate avea consumatorul pentru dezvoltarea economiei.

8) activitatea de supraveghere a pieţei şi în special de control se dovedesc a fi ineficiente datorită lipsei analizei riscurilor, planificării defectuoase a activităţii de control, coordonării slabe între autorităţi de control, suprapunerii atribuţiilor şi acţiunilor de control şi supraveghere, lipsei de utilizare a instrumentelor de comunicare pentru a promova respectarea legii, lipsei de transparenţă şi previzibilitate a acţiunilor de supraveghere şi în special de selectare a agenţilor economici, precum şi datorită faptului că sistemul de supraveghere a pieţei este primordial îndreptat spre depistare şi sancţionare a încălcărilor şi prea puţin spre promovarea respectării legii.
9) pasivitatea asociaţiilor obşteşti ce reiese din pasivitatea consumatorului mediu, dar şi din lipsa mecanismelor de finanţare a activităţilor desfăşurate de acestea.

3.6 Analiza SWOT

	Puncte forte
	
	Puncte vulnerabile
	

	· Existenţa unui sistem legislativ de bază consolidat care în principiu permite o diversitate destul de mare de acţiuni pentru protecţia drepturilor consumatorului.

· Existenta unui sistem instituţional care cel puţin permite menţinerea unui vector pozitiv minim în ceea ce ţine protecţia consumatorului.

· Relaţii deja stabilite cu organizaţii internaţionale şi donatori externi în baza cărora este posibilă solicitarea asistenţei.

· Existenţa unei Strategii şi a unui Plan de acţiuni în baza căruia deja s-au stabilit tendinţele şi abordările principale.

· Obligaţia expresă a statului de a se angaja în acţiuni directe de protecţia şi garantare a drepturilor consumatorilor, indiferent de rezultatul final. 
	· Insuficienţa mijloacelor financiare pentru realizarea acţiunilor planificate în strategie bazată pe incertitudinea planificărilor bugetare pe termen mai mare de 3 ani;

· Resurse umane limitate antrenate în serviciul de protecţia a consumatorilor în raport cu nivelul de încălcare a drepturilor consumatorului.
· Lipsă de colaborare şi conlucrare în acest domeniu între autorităţile responsabile.

· Lipsa factorilor motivaţionali care ar instiga spre  colaborare eficientă şi împărţire a efortului între autorităţi, între care: forma juridică a actului normativ prin care se adoptă strategia şi planul (hotărîre de Guvern), responsabilitatea primară rezidă pe o singură autoritate (Ministerul Economiei) care nu are priorităţi ierarhice în raport cu alte autorităţi, etc.  

	Oportunităţi 
	
	Riscuri
	

	· Interes direct din partea consumatorilor şi dorinţa de a fi protejaţi în raport cu antreprenorii (cerere înaltă pentru acţiuni de protecţie din partea aparatului de stat)

· Mărirea asistenţei externe din partea donatorilor străini.

· Existenţa unei infrastructuri în afara aparatului de stat care poate fi încurajată să se implice mai activ în protecţia consumatorului (asociaţii obşteşti, avocaţi, instituţii de învăţămînt, etc.)

· Procesele legate de negocierea Acordului de asociere la UE şi Acordului DCFTA.
	· Nivel scăzut de capacitate decizională a consumatorului prin informare şi educare.

· Comportamentul pasiv al consumatorilor în apărarea drepturilor sale.

· Tendinţa sporită şi constantă a agenţilor economici de a obţine profit în baza lipsei de informare a consumatorului şi lipsei de eficienţă a supravegherii de stat.

· Dependenţă destul de mare de asistenţă externă.


IV. Obiectivele generale şi specifice ŞI Măsurile necesare pentru atingerea acestora
Avînd scopurile de 

utilizarea capacităţilor consumatorului ca factor decisiv pentru dezvoltarea economică a statului, scăderea riscului de apariţie a tranzacţiilor prejudiciabile pentru consumator, susţinerea consumatorului în maximizarea utilităţii  în urma tranzacţiilor, cît şi alinierea la nivelul de protecţie a consumatorilor din Uniunea Europeană, este trasat obiectivul general în domeniul protecţiei consumatorilor pentru perioada 2013-2020 de consolidare a capacităţilor decizionale şi de protecţie a consumatorului cu următoarele obiective specifice:

4.1 Scăderea nivelului riscului de apariţie a produselor periculoase pe piaţă  
Prin obiectivul de scădere a riscului apariţiei produselor periculoase pe piaţă se urmăreşte  crearea unui sistem complex care ar cuprinde toate elementele de care depinde siguranţa produselor  şi anume: stabilirea cerinţelor de siguranţă faţă de grupe de produse concrete, respectiv în reglementările tehnice; în acest sens va fi completată baza normativă prin elaborarea de noi reglementări tehnice şi actualizarea celor în vigoare; asigurarea de către instituţiile competente şi de reglementare a promovării către mediul de afacere a cerinţelor  de siguranţă aplicabile pentru produsele respective; consolidarea capacităţilor de supraveghere a pieţei, astfel ca să asigure neadmiterea pătrunderii pe piaţă a produselor care prezintă pericol pentru viaţa şi sănătatea consumatorilor, precum şi retragerea acestora.


1) Indicatori de performanţă:

a) Stabilirea cerinţelor minime de inofensivitate şi calitate pentru produsele şi serviciile pentru care nu există acte normative respective;
b) Scăderea cazurilor de prejudiciu pentru viaţă şi sănătate cauzate de produse şi servicii defectuoase (neconforme) cu 10%;
c) Fondarea sistemului de avertizare între autorităţi şi creşterea cu cel puţin 5% anual a numărului de avertizări cu privire la produsele şi serviciile nesigure depistate.


2) Măsuri de implementare:

a) Asigurarea inofensivităţii produselor şi serviciilor prin stabilirea cerinţelor minime de inofensivitate şi calitate pentru produse şi servicii;
b) Consolidarea capacităţilor instituţionale de supravegherea a pieţei şi sporirea eficienţei supravegherii pieţei (prin cooperare şi planificare), inclusiv stabilirea bazei unei cooperări cît mai eficiente cu autorităţile vamale;
c) Îmbunătăţirea echilibrului între protecţia publică şi sarcinile administrative impuse mediului  de afaceri; 

d) Implementarea bunelor practici de supraveghere a pieţei.
4.2 Scăderea nivelului tranzacţiilor prejudiciabile pentru consumatori 
Avînd în vedere diversificarea continuă a ofertei şi faptul că piaţa devine tot mai sofisticată, propunînd produse şi tehnici de vînzare din ce în ce mai complexe prin obiectivul scăderea riscului de apariţie a tranzacţiilor prejudiciabile pentru consumatori vor fi realizate măsuri de perfecţionare şi completare a cadrului legislativ, astfel ca să cuprindă cerinţe referitoare la contractele de credit la distanţă, contractele negociate în afara spaţiilor comerciale, serviciile financiare pentru consumatori, precum şi alte tipuri de contracte încheiate cu consumatorii la distanţă. Va fi eficientizat modul de examinare a petiţiilor şi consultare a consumatorilor, inclusiv utilizînd tehnologii informaţionale.
1) Indicatori de performanţă:

a) Mărirea cu 20% a numărului de controale în urma cărora nu au fost constatate încălcări raportat la numărul total de controale;

b) Mărirea numărului  cu cel puţin 10% de reclamaţii referitor la produsele şi serviciile neconforme depuse la autorităţile responsabile de domeniul protecţiei consumatorilor  
2) Măsuri de implementare:

a) Reglementarea practicilor de comerţ şi a raporturilor contractuale;
b)  Promovarea, controlul şi supravegherea respectării legislaţiei în privinţa raporturilor precontractuale, contractuale şi post-contractuale; 

c)  Facilitarea procesului de recepţionare şi examinare a petiţiilor de către autorităţi abilitate în domeniu;
d)  Eficentizarea raporturilor contractuale dar şi a comunicării între autorităţile publice şi consumatori în baza tehnologiilor informaţionale.
4.3 Capacitarea decizională a consumatorului prin educare şi informare
Avînd ca scop central al strategiei capacitarea decizională a consumatorilor, vor fi desfăşurate acţiuni importante pentru a informa consumatorii pe de o parte despre drepturile sale in calitate de consumator, pe de alta parte informare referitor la produsele si serviciile plasate pe piaţa. Rolul şi importanţa programelor educaţionale va creşte, intenţionînd prin obiectivul respectiv să se iniţieze educarea consumatorilor în instituţiile de învăţămînt gimnazial, liceal şi apoi pe un curriculum mai complex în instituţiile de învăţămînt superior, la disciplină ,,protecţia consumatorilor”, iar la Facultăţile de Drept prin promovarea curriculumului la „Dreptul protecţiei consumatorului” la ciclul I de licenţa, ca o disciplină obligatorie pentru toate specialităţile de drept. 


1) Indicatori de performanţă: 
a) Mărirea indicelui de informare
 şi încredere a consumatorului cu cel puţin 8%;
b) Programe educaţionale în materia drepturilor consumatorului adoptate şi implementate de instituţiile de învăţământ gimnazial, liceal, secundar profesional, mediu de specialitate şi universitar;
c)  Mărirea numărului de apeluri pentru consultare cu cel puţin 40%.
2) Măsuri de implementare:

a) Informare cu privire la produse şi servicii, cu privire la drepturi şi obligaţii şi cu privire la măsuri reparatorii;
b)  Informarea mediului de afaceri privind  cerinţele aplicabile, regulile de comerţ şi de plasare pe piaţă a produselor şi serviciilor;
c)  Promovarea programelor educaţionale.
4.4 Eficentizarea procesului de revendicare a drepturilor şi de recuperare  prejudiciilor

Obiectivul în cauză constă în tendinţa de a micşora la maxim posibil timpul şi investiţiile necesare pentru recuperarea prejudiciilor depistate şi revendicate de consumator, odată cu mărirea beneficiului obţinut în rezultatul revendicărilor. 

1) Indicatori de performanţă: 
a) Scăderea duratei de recuperare a prejudiciului cauzat de produse sau servicii defectuoase cu cel puţin 20%;
b)  Mărirea numărului cazurilor în instanţe privind apărarea drepturilor consumatorului şi recuperarea prejudiciilor cu 10%;
c)  Mărirea numărului adresărilor la autorităţi publice cu cel puţin 20%.

2) Măsuri de implementare:

 a) Perfecţionarea cadrului legislativ referitor la revendicarea drepturilor şi de recuperarea prejudiciilor în sistemul judiciar şi extrajudiciar;
 b) Consolidarea capacităţilor instituţionale privind revendicare a drepturilor şi de recuperarea prejudiciilor în sistemul judiciar şi extrajudiciar.
c) Ridicarea nivelului de încredere în sistemul instituţional existent prin promovarea soluţiilor pe care le oferă acesta.


Reieşind din faptul că perioada 2013-2020 este destul de lungă, se propune ca implementarea strategiei sa fie divizată în două etape a cîte 4 ani, iar pentru fiecare etapă va fi prevăzut un  plan de acţiuni privind implementarea strategiei respectiv  anii 2013-2016 şi 2017-2020. 
Măsurile preconizate pentru implementarea obiectivelor vor fi aplicate pe trei dimensiuni: acţiuni în privinţa cadrului normativ; acţiuni în privinţa cadrului instituţional; acţiuni privind aspectul aplicativ sau alte acţiuni.

V. Estimarea impactului aferent implementării strategiei

Impactul implementării Strategiei este estimat din punct de vedere financiar şi non-financiar.

5.1 În baza analizei efectuate poate fi constată cît necesitatea, atît şi oportunitatea restructurării parţiale şi majorării cheltuielilor şi efortului depus de autorităţile publice pentru protecţia consumatorilor. 

Necesitatea este determinată nu doar de aspiraţiile spre eficienţă şi perfecţionare economică şi socială dar, totodată, de însăşi esenţa structurii de stat şi obligaţiilor consfinţite în legea constituţională. 

Oportunitatea este demonstrată prin beneficii net superioare costurilor minime estimate dar şi prin avantajele şi oportunităţile ce apar pentru viitor care nu pot fi cuantificate şi/sau valorificate în formă monetară. Din analiza cost-beneficii, reflectată detaliat în Analiza de impact, reiese că majorarea ratei de creştere anuale a cheltuielilor bugetare pentru protecţia consumatorului (de la 10% la 15% anual, ce ar aduce costuri adiţionale de aproximativ 58 milioane lei pentru perioada strategiei) ar cauza cel puţin micşorarea riscului de apariţie a tranzacţiilor prejudiciabile cu minimum 10% (ceea ce ar putea reprezenta beneficii de cel puţin 1,3 miliarde lei pe întreaga perioada a strategiei). Per capita aceasta ar însemna că în anul 2020 pentru 83 lei investiţi (alocaţi pentru cheltuieli bugetare) consumatorul mediu va avea posibilitatea să nu piardă prin tranzacţii prejudiciabile 400 de lei în cadrul marjei de toleranţă a prejudiciului personal
, adică fără aplicarea efortului suplimentar din partea consumatorului.
5.2  Pentru realizarea acţiunilor planificate pentru implementarea prezentei Strategii, fiecare autoritate responsabilă de executarea acestora, va prevedea în bugetul anual resurse financiare. 

Fiecare autoritate, va aloca din bugetele proprii mijloace necesare pentru finanţarea tuturor măsurilor şi intervenţiilor particulare planificate spre realizare, conform planului de acţiuni. 

Unele estimări sînt incluse prin determinarea exactă a costurilor de implementare, fiind posibilă estimarea concretă a necesarului de mijloace financiare la etapa înaintării propunerilor. În alte cazuri, costurile financiare reprezintă estimări aproximative, care au fost elaborate în faza de prevedere a acţiunilor, cînd aprecierea volumului finanţării nu era posibilă din motive justificate.
Pentru realizarea unor măsuri ce nu au acoperire financiară, urmează a fi iniţiată identificarea surselor de finanţare suplimentară, inclusiv prin apelarea la suportul donatorilor. 

Calculele estimative au fost efectuate luîndu-se în considerare: numărul actelor normative spre elaborare, numărul materialelor informative editate, numărul campaniilor informaţionale şi numărul agenţilor economici şi consumatorilor antrenaţi în trainninguri. Reieşind din calculele estimative pentru perioada 2013-2016 costul total al acţiunilor  necesare pentru implementarea obiectivelor şi măsurile propuse este de aproximativ 22,6 milioane lei. Conform situaţiei actuale din sursele externe vor fi acoperite cheltuielile de implementare de aproximativ 5,7 milioane lei. Parţial costul unor acţiuni va fi acoperită în limitele bugetului. Rămîn acţiuni neacoperite în mărime de 12,2 milioane lei.
5.3 În plan non-financiar se constată următoarele beneficii directe:

1) Scăderea riscului apariţiei pe piaţă a produselor periculoase; 
2) Scăderea riscului de apariţie a tranzacţiilor prejudiciabile (cu cel puţin 10%);
3) Capacitarea decizională a consumatorului prin informare şi educare;
4) Eficentizarea recuperării prejudiciilor cauzate consumatorilor;
5) Alinierea în plan legislativ la nivelul general de protecţie a consumatorului şi garantare de drepturi din Uniunea Europeană (armonizarea cu încă 12 Directive);
6) Diversificarea şi perfecţionarea instrumentelor juridice de protecţie a consumatorului prin dezvoltarea cadrului normativ;
7) Consolidarea efortului autorităţilor publice, prin acţiuni de cooperare şi crearea sistemelor de schimb informaţional, precum şi dezvoltarea întregului sistem instituţional;
8) Scăderea riscului de apariţie a prejudiciului pentru viaţă şi sănătate cu perfecţionarea sistemului de supraveghere a pieţei în plan normativ şi instituţional, implicit scăderea nivelului de vătămare, morbidităţii şi mortalităţii cauzate de produse şi servicii neconforme.
5.4 Ca beneficii indirecte pot fi considerate:
1) Alocare mai eficientă a resurselor monetare pe piaţă, consolidarea concurenţei, diversificarea pieţei, scăderea preţurilor şi creşterea calităţii produselor cauzate de un nivel mai avansat de apărare a integrităţii consumatorului şi intereselor economice a acestuia.

2) Posibilitatea de aprofundare şi implementarea unor instrumente specifice (pentru domenii mai înguste) în plan legislativ şi instituţional odată cu armonizarea la nivelul de bază de protecţie legislativă acordat în Uniunea Europeană.  

3) Posibilitatea diversificării acţiunilor de protecţie şi lărgirea ariei de consumatori protejaţi direct în baza perfecţionării mecanismului de cooperare a autorităţilor.

4) Micşorarea considerabilă din efortul statului şi necesitatea de investiţii pentru protecţia consumatorului odată cu obţinerea unui nivel înalt de informare şi educare a consumatorului privind drepturile acestuia şi riscurile produselor.

5) Scăderea investiţiilor necesare pentru depistarea încălcărilor odată cu ridicarea nivelului de încredere a consumatorului în sistemul instituţional existent.

6) Prin dezvoltarea sistemului extrajudiciar de soluţionare a disputelor este solicitat mai puţin sistemul judiciar deşi creşte eficienţa recuperării prejudiciilor.

7) Apariţia unor direcţii noi în privinţa protecţiei consumatorului (consum durabil, protecţie în mediul electronic, etc.)

8) Creşterea asistenţei externe din partea donatorilor străini.

5.5 Totodată obţinerea beneficiilor directe cît şi celor indirecte este condiţionată de unele riscuri:

1) Mărirea cheltuielilor bugetare din partea statului.

2) Necesitatea investirii în atragerea asistenţei străine şi posibila ridicare a nivelului datoriei externe.

3) Angajarea într-o serie de acţiuni şi obligaţii care posibil vor solicita mărirea investiţiilor peste termenul stabilit pentru implementarea strategiei.

VI. Proceduri de raportare, monitorizare şi evaluare

Evaluarea Strategiei se va face în baza indicatorilor de performanţă stabiliţi pentru fiecare obiectiv specific şi în baza obţinerii rezultatelor scontate pentru fiecare acţiune, stabiliţi în Planul de acţiuni pentru implementarea Strategiei, şi actualizaţi pe măsura necesităţii.

Atingerea obiectivelor stabilite în cadrul prezentei Strategii se monitorizează de următoarele autorităţii:

· Autorităţile administraţiei publice responsabile de implementarea Strategiei 

· Ministerul Economiei ca organ responsabil de elaborarea politicii în domeniul protecţiei consumatorilor

· Consiliul coordonator în domeniul protecţiei consumatorilor (Consiliul coordonator).

Autorităţile responsabile de implementarea strategiei examinează activităţile de care sînt responsabile, monitorizează progresul implementării şi raportează, anual, pînă la data de 31 ianuarie, mersul executării acţiunilor şi atingere a rezultatelor scontate, Ministerului Economiei. 

Ministerul Economiei elaborează raportul anual generalizat de monitorizare şi evaluare a Strategiei şi îl prezintă pînă la 15 februarie Consiliului coordonator. După examinarea de către  Consiliul coordonator,  raportul şi nota privind opinia Consiliului coordonator se transmit  Guvernului de către Ministerul Economie pînă la 1 martie. După caz,  împreună cu raportul anual generalizat se transmit şi propuneri privind măsurile de asigurare a implementării Strategiei.

La expirare a 4 ani (anul 2016) este efectuată evaluarea generală şi se constată nivelul de atingere a obiectivelor în baza indicatorilor de performanţă şi, este elaborat  planul acţiunilor pentru următoarea perioadă (anii 2017-2020).

Anexa nr.2 

la Hotărîrea Guvernului 

nr.____ din  _____ 2012 

PLANUL DE ACŢIUNI 
pentru perioada 2013-2016 privind implementarea Strategiei în domeniul protecţiei consumatorilor  pentru anii 2013-2020
	Nr. d/o
	Obiective / Acţiuni
	Termen de realizare
	Instituţia responsabilă
	Sursele de finanţare şi costul acţiunii, mii lei
	Rezultatul scontat

	
	
	
	
	Bugetul de stat
	Surse externe


	

	1
	2
	3
	4
	5
	6


	7

	1.  
	Obiectiv: Scăderea riscului de apariţie a produselor  şi serviciilor periculoase pe piaţă  


	1.1
	Asigurarea inofensivităţii produselor şi serviciilor prin stabilirea cerinţelor minime de inofensivitate şi calitate pentru produse şi servicii



	1.1.1
	Elaborarea proiectului de lege pentru transpunerea Directivei 2001/95/CE a Parlamentului European şi a Consiliului UE din 3 decembrie 2001 privind siguranţa generala a produselor
	2015


	Ministerul Economiei
	În limitele bugetului aprobat
	
	Proiect  aprobat

	1.1.2
	Elaborarea proiectului de lege pentru transpunerea Directivei Consiliului 87/357/EEC din 25 iunie 1987 privind apropierea legislaţiilor statelor membre referitoare la produsele care, nefiind ceea ce par a fi, pot pune în pericol sănătatea sau siguranţa consumatorilor


	2016


	Ministerul Economiei
	În limitele bugetului aprobat
	
	Proiect aprobat

	1.1.3
	Elaborarea şi perfecţionarea reglementărilor tehnice şi altor acte normative necesare, care vor stabili cerinţele esenţiale de inofensivitate şi calitate pentru produse şi servicii plasate pe piaţă 
	2013, 2014, 2015,

2016
	Ministerul Economiei, Ministerul Agriculturii şi Industriei Alimentare, Ministerul Sănătăţii, Ministerul Dezvoltării Regionale şi Construcţiilor, Ministerul Tehnologiei Informaţiei şi Comunicaţiilor,
Ministerul Afacerilor Interne,
Ministerul Mediului,
Ministerul Transporturilor şi Infrastructurii Drumurilor
	În limitele bugetului aprobat
	
	80 de Reglementări aprobate.

Numărul standardelor adoptate ca naţionale

	1.2
	Consolidarea capacităţilor de supravegherea a pieţei şi sporirea eficienţei supravegherii pieţei. 



	1.2.1
	Elaborarea Legii privind supravegherii pieţei în baza Regulamentului CE 765/2008 de stabilire a cerinţelor de acreditare şi de supraveghere a pieţei în ceea ce priveşte comercializarea produselor;
	2013
	Ministerul Economiei
	În limitele bugetului aprobat
	Proiect Twining – 1873,2 mii lei (120,85 mii euro)
	Proiect  aprobat

	1.2.2
	Elaborarea proiectului Hotărîrii Guvernului privind colaborarea şi coordonarea activităţii de supraveghere a pieţei la nivel naţional dintre organele de supraveghere, organele vamale şi alte organe interesate
	2014
	Ministerul Economiei
	În limitele bugetului aprobat
	
	Proiect  aprobat

	1.2.3
	Activităţi de instruire a personalului Ministerului Economiei şi Agenţiei pentru Protecţia Consumatorilor privind supravegherea pieţei bazate pe principiile  UE
	2013,

2014
	Ministerul Economiei

Agenţia pentru Protecţia Consumatorilor
	
	Proiect Twining – 3007,0 mii lei (194,0 mii euro) pentru APC
	5 instruiri efectuate

75 personal APC plus 24 din alte autorităţi

	1.2.4
	Instruirea personalului organelor din cadrul supravegherii pieţei
	2013,

2014,

2015,

2016
	Ministerul Economiei, Ministerul Agriculturii şi Industriei Alimentare, 

Ministerul Sănătăţii, Ministerul Dezvoltării Regionale şi Construcţiilor
	În limitele bugetului aprobat
	
	Numărul inspectorilor instruiţi (50% din numărul total al inspectorilor din autorităţile abilitate cu protecţia consumatorului să participe la cursurile organizate)

	1.2.5
	Crearea sistemului de statistică şi raportare în instituţiile publice (spitale şi policlinici) a cazurilor de prejudiciu vieţii şi sănătăţii cauzat de produse şi servicii defectuoase
	2014
	Ministerul Sănătăţii
	În limitele bugetului aprobat
	
	Sistem funcţional care să permită monitorizarea fluctuaţiei de cazuri în mod reprezentativ pentru întreaga ţară.

	1.2.6
	Elaborare Regulamentului privind fondarea sistemului de avertizare între autorităţi privind produsele periculoase depistate ca fiind plasate piaţă, inclusiv bazat pe informaţia  din sistemul RAPEX
	2016
	Ministerul Economiei, Ministerul Agriculturii şi Industriei Alimentare, 

Ministerul Sănătăţii, Ministerul Dezvoltării Regionale şi Construcţiilor

Ministerul Tehnologiei Informaţiei şi Comunicaţiilor
	În limitele bugetului aprobat
	
	Regulament aprobat

	1.2.7
	Fondarea sistemului de avertizare şi administrarea/întreţinerea acestuia
	2016
	Ministerul Economiei, Agenţia pentru Protecţia Consumatorilor
	
	Potenţiali donatori
	Sistem funcţional

	1.3
	Îmbunătăţirea echilibrului între protecţia publică şi sarcinile administrative impuse mediului  de afaceri 



	1.3.1
	Elaborarea şi adoptarea metodologiilor sectoriale de planificare a activităţii de control în baza analizei criteriilor de risc şi a procedurilor specifice privind evaluarea riscului 
	2013, 2014
	Agenţia pentru Protecţia Consumatorilor,  Inspectoratul Principal de Stat pentru Supravegherea Tehnică a Obiectelor Industriale Periculoase, Inspectoratul Energetic de Stat, 
Inspecţia de Stat în Construcţii,
 Inspectoratul Ecologic de Stat 
	În limitele bugetului aprobat
	
	Proceduri aprobate (5 acte normative adoptate pentru fiecare domeniu de control)

	1.3.2
	Monitorizare implementării planurilor anuale de supraveghere a pieţei
	2014,

2015,

2016


	Ministerul Economiei, Consiliul coordonator în domeniul protecţiei consumatorilor 
	În limitele bugetului aprobat
	
	Rapoarte elaborate şi aprobate

	1.4
	Implementarea bunelor practici de supraveghere a pieţei



	1.4.1
	Elaborarea procedurilor specifice privind supravegherea  tipurilor concrete de produse
	2014,
2015,
2016
	Agenţia pentru Protecţia Consumatorilor,  Inspectoratul Principal de Stat pentru Supravegherea Tehnică a Obiectelor Industriale Periculoase Inspectoratul Energetic de Stat 
Inspecţia de Stat în Construcţii

 Inspectoratul Ecologic de Stat

 Ministerul Tehnologiei Informaţiei şi Comunicaţiilor
	În limitele bugetului aprobat
	
	Proceduri aprobate (3 acte normative adoptate pentru fiecare domeniu de control)

	1.4.2
	Studierea bunelor practici, inclusiv Uniunii Europene, privind supravegherea pieţei şi protecţia consumatorilor
	2013
	Ministerul Economiei,

Agenţia pentru Protecţia Consumatorilor
	
	Proiect Twining 883,35mii lei (57,0 mii euro), pentru APC

	6 vizite

	1.5
	Stabilirea bazei de calcul pentru evaluare

	1.5.1
	Determinarea numărului anual de cazuri de prejudiciu vieţii şi sănătăţii cauzat de produse defectuoase.
	2013,

2014,

2015,

2016
	Ministerul Sănătăţii
	În limitele bugetului aprobat
	
	Raport anual ce reflectă numărul şi dinamica cazurilor de prejudiciu.

	1.5.2
	Înregistrarea anuală a numărului de avertizări între autorităţi.
	2013, 2014,

2015,

2016


	Ministerul Economiei
	În limitele bugetului aprobat
	
	Numărul de avertizări determinate cu emiterea anuală a raportării privind dinamica avertizărilor

	2.
	Obiectiv: Scăderea nivelului tranzacţiilor prejudiciabile pentru consumator


	2.1
	Reglementarea practicilor de comerţ şi raporturilor contractuale



	2.1.1
	Elaborarea proiectului de lege pentru transpunerea Directivei 97/7/CE a Parlamentului European si a Consiliului din 20 mai 1997 privind protecţia consumatorilor cu privire la contractele la distanţă 
	2015
	Ministerul Economiei
	În limitele bugetului aprobat
	
	Proiect  aprobat

	2.1.2
	Elaborarea proiectului de lege pentru transpunerea Directivei Consiliului 85/577/EEC din 20 decembrie 1985 privind protecţia consumatorilor in cazul contractelor negociate in afara spaţiilor comerciale 
	2014
	Ministerul Economiei
	În limitele bugetului aprobat
	
	Proiect  aprobat

	2.1.3


	Elaborarea proiectului de lege pentru transpunerea Directivei 2002/65/CE a Parlamentului European si a Consiliului din 23 septembrie 2002 privind comercializarea la distanţă a serviciilor financiare de consum şi de modificare a Directivei 90/619/CEE a Consiliului 
	2013
	Ministerul Economiei
	În limitele bugetului aprobat
	
	Proiect  aprobat

	2.1.4
	Elaborarea proiectului de lege pentru transpunerea Directivei 1999/44/CE a Parlamentului European si a Consiliului din 25 mai 1999 privind anumite aspecte ale vânzării de bunuri de consum şi garanţiile conexe 
	2016
	Ministerul Economiei
	În limitele bugetului aprobat
	
	Proiect  aprobat

	2.1.5
	Reglementarea modului de stabilire şi anunţare a reducerilor în comerţ, precum şi stabilirea regulilor generale de prezentare a ofertei publice în comerţ şi prestare de servicii pentru consumatori  
	2014
	Ministerul Economiei
	În limitele bugetului aprobat
	
	Proiect aprobat

	2.2
	Promovarea, controlul şi supravegherea respectării legislaţiei precontractuale, contractuale şi post-contractuale 

	2.2.1
	Organizarea activităţilor de informare a părţilor interesate referitor la legislaţia nou adoptată în domeniile de competenţă 
	2013-2016
	Ministerul Economie prin intermediul Agenţiei pentru Protecţia Consumatorilor,  Banca Naţională, Comisia Naţională a Pieţei Financiare, Agenţia Naţională pentru Reglementare în Energetică, 

Agenţia Naţională pentru Reglementare în Comunicaţii Electronice şi Tehnologia Informaţiei 
	În limitele bugetului aprobat
	
	Numărul agenţi economic cuprinşi cu informarea

	2.2.2
	Acordarea consultaţiilor referitor la contracte la iniţiativa agenţilor economici
	2013-2016
	Agenţia pentru Protecţia Consumatorilor
	În limitele bugetului aprobat
	
	Numărul contractelor examinate

	2.3
	Facilitarea procesului de examinare a petiţiilor de către autorităţi abilitate în domeniu



	2.3.1
	Elaborarea procedurii generale de examinare a reclamaţiilor consumatorilor bazată pe practicile Uniunii Europene
	2014
	Ministerul Economie prin intermediul Agenţiei pentru Protecţia Consumatorilor
	
	Proiect Twining 380,0 mii lei (25,0 mii euro), pentru APC

	Procedura aprobată

	2.4
	Eficentizarea raporturilor în baza tehnologiilor informaţionale



	2.4.1
	Modificarea şi perfecţionarea cadrului normativ în privinţa comerţului electronic, inclusiv cu scopul de a impune în magazinele prin internet informarea adecvată a consumatorului privind drepturile sale şi legătura cu pagina electronică a Agenţiei pentru Protecţia Consumatorului.
	2014
	Ministerul Economiei, Ministerul Tehnologiei Informaţiei  şi  Comunicaţiilor
	
	Potenţiali donatori
	Legea modificată

	2.4.2
	Elaborarea şi promovarea ghidului privind drepturile consumatorilor în cadrul comerţului on-line
	2015
	Ministerul Economiei, Ministerul Tehnologiei Informaţiei şi Comunicaţiilor
	
	Potenţiali donatori
	Ghid elaborat

	2.5
	Stabilirea bazei de calcul pentru evaluare

	2.5.1
	Stabilirea nivelului de apariţie a tranzacţiilor prejudiciabile
	2013-2016
	Ministerul Economiei prin intermediul Agenţia pentru Protecţia Consumatorilor; Inspectoratul Principal de Stat pentru Supravegherea Tehnică a Obiectelor Industriale Periculoase, Inspectoratul Energetic de Stat ,

Inspecţia de Stat în Construcţii,

 Inspectoratul Ecologic de Stat,
	În limitele bugetului aprobat
	
	Elaborarea raportului tipizat

Raport anual

	3.  
	Obiectiv: Capacitarea decizională a consumatorului prin educare şi informare

	3.1
	Informare cu privire la produse şi servicii, cu privire la drepturi şi obligaţii şi cu privire la măsuri reparatorii



	3.1.1
	Organizarea şi desfăşurarea activităţilor  consacrate Zilei mondiale a protecţie drepturilor consumatorilor – 15 martie
	2013, 

2014,

 2015, 

2016
	Ministerul, Economiei, Agenţia pentru Protecţia Consumatorilor, 

Asociaţiile obşteşti de consumatorilor.
	În limitele bugetului aprobat
	Potenţiali donatori
	Conferinţe, mese rotunde anual.

Numărul participanţilor 


	3.1.2
	Campanii informaţionale, inclusiv prin mijloacele mas-media. 
Editarea  materialelor informaţionale (ghiduri, broşuri, pliante) şi utilizarea paginilor electronice.
	2013, 

2014,

 2015, 

2016
	Agenţia pentru Protecţia Consumatorilor, 

Ministerul Sănătăţii, 

Banca Naţională, 
Comisia Naţională a Pieţei Financiare, 
Agenţia Naţională pentru Reglementare în Energetică, Agenţia Naţională pentru Reglementare în Comunicaţii Electronice şi Tehnologia Informaţiei,

Asociaţiile obşteşti de consumatorilor,  
	În limitele bugetului aprobat
	Potenţiali donatori
	Numărul campaniilor informaţionale

Numărul de ghiduri, broşuri, pliante editate şi distribuite consumatorilor.
Numărul de emisiuni TV şi radio cu subiectul protecţiei consumatorilor Numărul de comunicate plasate pe pagina electronică. (abordarea unui număr 25000 de consumatori cu unităţi de material informaţional pe an)

	3.2.2
	Susţinerea iniţiativelor şi proiectelor de informare ale asociaţiilor obşteşti de consumatori de utilitate publică


	2014,

 2015, 

2016
	Ministerul Economiei
	200,0
	
	Numărul proiectelor  susţinute

Numărul asociaţiilor sprijinite financiar

	3.4
	Promovarea programelor educaţionale



	3.4.1
	Actualizarea currculumului la disciplina opţională „Protecţia consumatorilor” 

	2013, 


	Ministerul Educaţiei,
Ministerul Economiei
	În limitele bugetului aprobat
	
	Curriculum aprobat

  

	3.4.2
	Adoptarea şi implementarea programelor educaţionale în materia drepturilor consumatorului de către instituţiile  de învăţămînt gimnazial, liceal, secundar profesional, mediu de specialitate şi universitar

	2013

2014,

2015,

2016
	Ministerul Educaţiei
	În limitele bugetului aprobat
	
	Numărul instituţiilor care au implementat 

	3.5
	Informarea mediului de afaceri privind  cerinţele aplicabile, regulile de comerţ şi de plasare pe piaţă a produselor şi serviciilor



	3.5.1
	Acordarea consultanţei şi asistenţei mediului de afaceri, inclusiv şi furnizorilor de servicii, privind  cerinţele aplicabile produsele şi serviciilor, cît şi regulile de comerţ şi de plasarea pe piaţă a produselor
	2013, 

2014,

2015, 

2016
	Agenţia pentru Protecţia Consumatorilor, 

Ministerul Sănătăţii, 

Agenţia Naţională pentru Reglementare în Energetică, Agenţia Naţională pentru Reglementare în Comunicaţii Electronice şi Tehnologia Informaţiei

Ministerul Tehnologiei Informaţiei şi Comunicaţiilor
	În limitele bugetului aprobat
	
	Numărul consultaţiilor acordate, 
Numărul de participanţi Numărul de agenţi economici informaţi
Numărul de seminare organizate

	3.7
	Stabilirea bazei de calcul pentru evaluare

	3.7.1
	Efectuarea sondajului în scopul stabilirii indicelui de informare şi încredere a consumatorului
	2013
	Ministerul Economie
	
	
	Raport privind rezultatele sondajului (sondaj reprezentativ pentru întreaga ţară, circa 1000 respondenţi cu circa 10 întrebări)

Indicele stabilit.

	4.
	Obiectiv: Eficentizarea procesului de revendicare a drepturilor şi recuperarea prejudiciilor

	4.1
	Perfecţionarea cadrului legislativ referitor la revendicarea drepturilor şi de recuperarea prejudiciilor în sistemul judiciar şi extrajudiciar;



	4.1.1
	Modificarea Legii cu privire la mediere cu scopul de a face această instituţie mai atractivă în conformitate cu Hotărîrea Parlamentului nr.6 din 16.02.2012 „Pentru aprobarea Planului de acţiuni pentru implementarea Strategiei de reformă a sectorului justiţiei pentru anii 2011–2016”
	2013
	Ministerul Justiţiei,
Ministerul Economiei
	În limitele bugetului aprobat
	
	Proiect aprobat

	4.1.2
	Modificarea legislaţiei procedurale civile în scopul optimizării timpului pentru unele etape procedurale
	2014
	Ministerul Justiţiei,

Ministerul Economiei
	În limitele bugetului aprobat
	
	Proiect aprobat

	4.2
	Consolidarea capacităţilor instituţionale privind revendicare a drepturilor şi de recuperarea prejudiciilor în sistemul judiciar şi extrajudiciar

	4.2.1
	Desfăşurarea campaniilor de informare a populaţiei cu privire la esenţa şi procedura de mediere 
	2013-2014
	Consiliul Mediere
	În limitele bugetului aprobat
	
	Numărul de campanii de informare desfăşurate

	4.2.2
	Promovarea sistemului de petiţionare, inclusiv sistemul electronic de petiţionare
	2013-2016
	Agenţia pentru Protecţia Consumatorilor
	În limitele bugetului aprobat
	Proiect Twining 32,0 mii lei (2,0 mii euro), pentru APC

	 Distribuirea a 2000 unităţi de material informaţional pe an cu abordarea a unui număr similar de consumatori

	4.2.3
	Elaborarea şi promovarea „condicii electronice”
	2015
	Agenţia pentru Protecţia Consumatorilor
	
	
	Sistem funcţional de recepţionare,  analiză şi repartizare a petiţiilor autorităţilor conform atribuţiilor acestora 

	4.2.4
	Stabilirea datelor privind durata de recuperare a prejudiciului cauzate de produsele şi serviciile necorespunzătoare  şi asigurare evidenţei acesteia
	2014, 2015, 2016
	Ministerul Justiţiei prin intermediul Departamentului administrării judecătoreşti
	În limitele bugetului aprobat
	
	Sistem de evidenţă  funcţional

	4.2.5
	Includerea în programul de formare continuă a judecătorilor a subiectului „protecţia consumatorilor”
	2013
	Institutul Naţional de Justiţie
	În limitele bugetului aprobat
	
	Curiculum implementat în cadrul Institutului Naţional de Justiţie

	4.3
	Ridicarea nivelului de încredere în sistemul instituţional existent prin promovarea soluţiilor pe care le oferă acesta



	4.3.1
	Campanii de promovare a sistemului instituţional şi în special a Agenţiei pentru Protecţia Consumatorilor şi а posibilităţilor ce le oferă aceasta precum şi promovarea cazurilor de succes în promovarea drepturilor consumatorului.
	2013,

2014,

2015,

2016
	Agenţia pentru Protecţia Consumatorilor
	În limitele bugetului aprobat
	Potenţiali donatori
	Numărul evenimentelor informaţionale (distribuirea a 4000 unităţi de material informaţional pe an cu abordarea a unui număr similar de consumatori)

	4.4
	Stabilirea bazei de calcul pentru evaluare   

	4.4.1
	Stabilirea numărului de cazuri în instanţă ce ţin de apărarea drepturilor consumatorului şi recuperarea prejudiciului cauzat de produse şi servicii defectuoase       
	2013, 

2014,

2015,

2016 
	Ministerul Justiţiei prin intermediul Departamentului administrării judecătoreşti
	În limitele bugetului aprobat
	Potenţiali donatori
	Raport anual care va reflecta numărul total de cazuri acceptate pentru examinare în cadrul sistemului judiciar şi valoarea monetară a prejudiciilor recuperate . 

	5.
	Cooperarea internaţională în domeniul protecţiei consumatorilor



	5.1
	Participarea în cadrul Consiliului consultativ în domeniul protecţiei consumatorilor statelor-membre CSI
	2013, 

2014,

2015, 

2016
	Ministerul Economiei
	În limitele bugetului aprobat
	
	Numărul şedinţelor



	
	Total
	
	5763,55

	


� indice obţinut în baza sondajului


� Pentru a determina beneficiile certe monetare minime care vor putea apărea în scopul realizării scopului scontat de scădere a riscului de apariţie a tranzacţiilor prejudiciabile în analiza impactului ce însoţeşte Strategia s-a determinat care este limita pe care de obicei o tolerează consumatorul şi deci implicit de care antreprenorul va profita şi o va utiliza pentru maximizarea profitului. Astfel analiza şi determinarea beneficiilor monetare a fost evaluată doar în limita marjei de toleranţă a prejudiciului personal care din estimările efectuate este aproximativ 5-6% din valoarea tranzacţiei.

